
Πέμπτη, 01 Οκτωβρίου 2026

ΔΕΛΤΙΟ ΤΥΠΟΥ

Σύλληψη για κατοχή ναρκωτικών ουσιών και παράβαση του νόμου περί όπλων στην Κέρκυρα


Τις απογευματινές ώρες της 30.09.2026, στελέχη της Περιφερειακής Ομάδας Δίωξης Ναρκωτικών (ΠΟΔΙΝ/ΛΣ-ΕΛ.ΑΚΤ) και του Γραφείου Ασφάλειας του Κεντρικού Λιμεναρχείου Κέρκυρας προέβησαν στη σύλληψη ενός 44χρονου ημεδαπού για παράβαση του Ν. 4139/2013 «Περί εξαρτησιογόνων ουσιών» και του Ν. 2168/1993 «Περί όπλων».
Ειδικότερα, στο πλαίσιο ελέγχων στο νέο λιμένα Κέρκυρας και κατόπιν ένδειξης σκύλου Κ9 ανίχνευσης ναρκωτικών ουσιών Λ.Σ.-ΕΛ.ΑΚΤ. «ΣΤΙΤΣ», εντοπίστηκε ο 44χρονος κατά την αποβίβασή του από επιβατηγό-οχηματαγωγό (Ε/Γ-Ο/Γ) πλοίο προερχόμενο από το λιμάνι της Ηγουμενίτσας, να κατέχει εντός της αποσκευής του δύο (02) αυτοσχέδιες νάιλον συσκευασίες με ακατέργαστη κάνναβη, συνολικού μικτού βάρους επτά γραμμαρίων και ενός εκατοστού του γραμμαρίου (7,01γρ.), καθώς και ένα (01) σουγιά με μήκος λάμας δέκα εκατοστών (10 εκ.).
Από τον περαιτέρω έλεγχο προέκυψε καταχώρηση εθνικού διοικητικού μέτρου «Απαγόρευση εξόδου – Ανυπότακτος εξωτερικού».
Από το Κεντρικό Λιμεναρχείο Κέρκυρας, που διενεργεί την προανάκριση, κατασχέθηκανοι ανωτέρω ναρκωτικές ουσίες και ο σουγιάς. 
Διαθέσιμο φωτογραφικό υλικό έχει αναρτηθεί στην ιστοσελίδα www.hcg.gr

